Οι φοιτητές που συμπληρώνουν το Learning Agreement στο πλαίσιο της προετοιμασίας για τη συμμετοχή στο Πρόγραμμα Erasmus + οφείλουν να ακολουθήσουν την ακόλουθη διαδικασία:

1)Μελετούν τις οδηγίες του ΕΚΠΑ (<http://www.interel.uoa.gr/erasmus/sm/learning-agreement-for-studies.html>) και συντάσσουν το Learning Agreement.

2) Εκτυπώνουν το έντυπο συγκατάθεσης που βρίσκεται αναρτημένο παρακάτω. Για κάθε μάθημα που δηλώνεται στο Learning Agreement, οι ενδιαφερόμενοι φοιτητές οφείλουν να εξασφαλίσουν τη γραπτή συναίνεση του διδάσκοντος, προκειμένου να απλοποιηθεί η διαδικασία της αναγνώρισης κατά την επιστροφή (για την εξασφάλιση της έγκρισης, οι φοιτητές οφείλουν μαζί με το έντυπο συγκατάθεσης να προσκομίζουν στους διδάσκοντες και την διδακτέα ύλη των μαθημάτων του Πανεπιστημίου Υποδοχής).

3) Αφού συγκεντρώσουν όλες τις επιμέρους υπογραφές, προσκομίζουν το Learning Agreement MAZI με το παραπάνω έντυπο συμφωνίας των διδασκόντων και ζητούν την έγκριση των Ακαδημαϊκών τους Υπευθύνων.

4) Το έντυπο συμφωνίας των διδασκόντων φυλάσσεται και χρησιμοποιείται εκ νέου μετά το τέλος του προγράμματος μετακίνησης, κατά τη διαδικασία της αναγνώρισης μαθημάτων.